Opis rozsahu servisných prác

Zariadenie / prístroj

V priloženom súbore „Štruktúrovaná cenová ponuka.xlsx“ je uvedené zariadenie / prístroj – skenovací elektrónový mikroskop TESCAN LYRA 3 a link na technickú dokumentáciu zariadenia, podľa ktorej môže dodávateľ identifikovať, na aký prístroj je požadovaný servis.

Servisné práce

*Zariadenie je nefunkčné, servis zahŕňa:*

* výmena riadiacej jednotky,
* inštalácia riadiaceho softvérového balíka a sprievodného softvérového balíka,
* konfigurácia riadiaceho softvéru Bruker Esprit,
* oživenie energiovo-disperzného systému (EDS) a röntgenového fluorescenčného (XRF) detektora, kalibrácia, overenie funkčnosti, atď.

**Špeciálna podmienka**

SEM TESCAN LYRA 3 je vysoko špecifické, sofistikované, technicky a finančne náročné zariadenie, ktorého kompatibilitu zaručuje odborný záručný a pozáručný servis vyškoleného a certifikovaného personálu spoločnosti TESCAN Group, a. s., s použitím originálnych náhradných dielov a zárukou na prácu servisného technika ako aj použité náhradné diely a originálny softvér firmy Bruker. Inštaláciu je potrebné vykonať technikom autorizovaným TESCAN Group, a. s. v spolupráci s technickou podporou firmy Bruker.

Informácie k vyplneniu štruktúrovaného rozpočtu ceny:

Do ceny servisných prác je potrebné zahrnúť všetky náklady spojené zo servisom. Napríklad náklady na dopravu, cestovné náhrady, spotrebný materiál, meniace sa súčiastky, clo, kurzový prepočet, atď. Výslednú cenu za servis bez DPH uveďte do kolónky vyznačenej zelenou farbou v štruktúrovanej cenovej ponuke, ktorá tvorí prílohu tohto opisu.